OpenLLM-France/wikimedia huggingface dataset:
# Cuando Cubango

Cuando Cubango o Kuando-Kubango és una província d'Angola, situda al sud-est de l'estat. La província té 199.335 km² i una població estimada d'uns 510.369 habitants en 2014. La capital de la província és la ciutat de Menongue. Aquesta zona d'Angola era coneguda pel nom de "Terra do Fim do Mundo" pel seu aparent abandonament de part del poder central angolès, però actualment s'anomena "Terras do Progresso" pel seu potencial econòmic verge. Està limitada, al nord, per les províncies de Bié i de Moxico; a l'est per la República de Zàmbia; al sud per la República de Namíbia; i a l'oest per les províncies de Cunene i Huíla.

## Història

Durant molt de temps, alguns municipis, com Mavinga, Dirico, Cuchi i Cuito Cuenava van servir com a bases d'ajuda a la guerrila de la UNITA. Per això, els membres de la UNITA l'anomenaven "Terres lliures d'Angola". La província, sobretot els municipis de Mavinga i Cuito Cuanavale, va ser seu de grans combats durant la Guerra Civil Angolesa, entre el 1975 i el 1991.

## Divisió administrativa

A Cuando Cubango hi ha els següents municipis:
* Calai
* Cuangar
* Cuchi
* Cuito Cuanavale
* Dirico
* Mavinga
* Menongue
* Nancova
* Rivungo

## Llengües

A Cuando Cubango s'hi parlen les següents llengües:
* Luvale
* Lucazi
* Nkangala
* Mashi
* Mbunda
* Mbukushu
* Mbwela
* Nyemba

## Zoologia

Aquesta província angolesa té una gran diversitat de fauna; ens trobem: el palanca (antílop), l'elefant, el rinoceront, l'hipopòtam, el lleó, la hiena, el lleopard, el "pacaça", el senglar, l'estruç i moltes aus i rèptils diferents.

## Jonas Savimbi i UNITA

Durant gran part dels anys 1980 i 1990, Cuando Cubango va servir com el localització per al campament base principal de moviment rebel UNITA d'Angola, dirigida per Jonas Savimbi. El moviment rebel va rebre el suport dels Estats Units com a part de la Guerra Freda contra el govern marxista d'Angola, que va ser recolzada per la Unió Soviètica, Cuba i altres estats comunistes.
Savimbi i UNITA hi van mantenir un camp base gran i clandestí a la vila de Jamba. El campament estava protegit per armes antiaèries i tenia una pista d'aterratge, que va ser utilitzat per al lliurament de subministraments militars i altres, que en general arribaven de la veïna Zaire. La Guerra Civil angolesa es va convertir en un dels conflictes més prominents de la Guerra Freda.

## Bibliografia

* Edward George. The cuban intervention in Angola, 1965-1991. Routledge, 2005. ISBN 978-0-415-35015-0. , 9780415350150 354 pages
* C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg Arxivat 2010-12-09 a Wayback Machine.
* John Frederick Walker. A Certain Curve of Horn. Grove Press, 2004-01-07. ISBN 978-0-8021-4068-5.

## Referències

* ↑ Cuando Cubango al cens d'Angola de 2014
# Cuamba

Cuamba (fins 1975 Novo Freixo) és un municipi de Moçambic, situat a la província de Niassa. En 2007 comptava amb una població de 79.013 habitants. Es troba al nord-oest del Monte Namuli, el segon cim més alt del país. També hi ha la Facultat d'Agronomia de la Universitat Catòlica de Moçambic i una delegació de l'Institut Superior de Gestió, Comerç i Finances.

## Demografia

| Any | Població |
| 1997 | 59.396 |
| 2008 | 95.084 |

## Història

Cuamba fou creada per la Companyia del Niassa, una companyia privilegiada reial fundada en 1906 al que llavors es coneixia com a Àfrica Oriental Portuguesa. La concessió de terres a la Companyia del Niassa es va estendre des de 1891 i 1929, i en aquest període es va establir un lloc militar inicialment anomenat Kuamba. El nom fa referència per un petit regne a la zona, i Cuamba fou el nom oficial de l'assentament en 1937. El seu nom va canviar al de Novo Freixo el 1952, una referència a la ciutat de Freixo de Espada à Cinta (Portugal), lloc de naixement de Sarmento Rodrigues (1899-1979), el governador general colonial de Moçambic. La vila va rebre el nom original de Cuamba en 1976, i fou elevada a ciutat en 1971.

## Galeria

* Triangle ferroviari
* Monument a la Praça dos Herois

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ «Faculdade de Agricultura». Arxivat de l'original el 2016-11-24. [Consulta: 23 novembre 2016].
* ↑ «ISGECOF Cuamba». Arxivat de l'original el 2015-09-19. [Consulta: 23 novembre 2016].
* ↑ «Mozambique: largest cities and towns and statistics of their population». World Gazetteer. Arxivat de l'original el 2012-07-30. [Consulta: 18 juny 2008].
* ↑ Fernandes, Jorge Luis P. (2006), República [Popular] de Moçambique. As Alterações Toponímicas e os Carimbos do Correio. Edições Húmus Ldª, Lugar de Meães, p. 79
* ↑ Tolerância de Ponto para Cuamba
# Brusnitxni

Brusnitxni (en rus: Брусничный) és un poble (un possiólok) de la República de Komi, a Rússia, segons el cens del 2010 tenia 75 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Cal Guardiana

Cal Guardiana és un casal del municipi de Moià (Moianès) protegida com a bé cultural d'interès local.

## Descripció

Casal de tres pisos, format per tres cossos de desigual alçada i que s'adapten a la corba que fa el carrer. Té pedra ben treballada a les cantonades, la resta és reble arrebossat de tal manera que imita carreus de pedra. Conté un esgrafiat amb dues figures grassonetes que sostenen un cistell amb fruites tropicals. La planta baixa té quatre portals adovellats i tots rectangulars excepte el principal que és escarser i amb motllures.
Totes les obertures són adovellades i en destaca una finestra amb ampit i motllures on hi ha un bust treballat de perfil que recorda la figura d'un indi.

## Història

La llinda del portal d'entrada principal porta la data de 1801, data probable de la construcció de la casa. L'arrebossat, així com el dos esgrafiats (el de la façana principal i uns gerros amb flors de la lateral) daten de l'any 1935. Són un xic insòlits els motius decoratius (tant l'indi de la finestra com les fruites tropicals dels esgrafiats) fet que fa pensar en la hipòtesi de si la casa havia estat d'algun indià o d'algú relacionat amb les amèriques.

## Referències

* 1 2 3 «Cal Guardiana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Deering

«Deering» té aquests significats:
* Deering (Alaska)
* Deering (Dakota del Nord)
* Deering (Nova Hampshire)
* Charles Deering (Paris, Maine, 1852 - Miami, Florida, 1927), empresari i filantrop estatunidenc.
# Cal Pau (Oristà)

Cal Pau és una casa d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular coberta amb una teulada a doble vessant orientat als laterals.
Els murs han estat construïts amb pedres irregulars en diferents fases. La part baixa dels murs és més gruixuda que la part alta, la qual ha estat reconstruïda amb ciment i reforçada amb tirants. L'edifici consta de planta baixa, dos pisos i golfes.
L'entrada principal és un portal adovellat i algunes finestres han estat reconstruïdes amb llindes que contenen inscripcions que el propietari de la casa va comprar als propietaris de la Venta, casa que es trobava enderrocada. Algunes de les inscripcions han estat malmeses a l'escalonar les llindes per la part interior de la finestra.
De la mateixa època que el reforçament de les estructures és l'ampliació de la casa per la part del darrere.
La façana que dona al darrere de la rectoria conté les restes d'una finestra de doble arcada.

## Referències

* 1 2 3 4 5 «Cal Pau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Cal Pau Magí

Cal Pau Magí és una obra del municipi d'Albinyana inclosa en l'Inventari del Patrimoni Arquitectònic de Catalunya.

## Descripció

La portalada d'accés és a l'esquerra i té un arc carpanell, del qual es veuen part de les dovelles. Consta de tres plantes. Tota la façana és arrebossada, la qual cosa ens priva de veure la pedra que la compon. L'interior de la casa, molt modificat, conserva el seu caire antic, sobretot en els baixos. Aquests presenten una volta amb nervis que descriuen arcs carpanells. A l'esquerra d'aquesta volta hi ha un arc de mig punt que deixa veure l'escalinata d'accés a la planta noble. Allí i sobre la llinda d'una porta hi ha la inscripció 1637, així com un escut amb el símbol de Crist.

## Història

La cas fou antigament propietat de l'administrador del monestir de Sant Cugat del Vallès. Era el magatzem on és recollida la part de les collites dedicades al monestir (la casa de la comanda). L'edifici data del s. XVII i fou expropiat, junt amb totes les hisendes, per la desamortització.

## Referències

* 1 2 «Cal Pau Magí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Cal Pau Magí». Mapa de recursos culturals. Diputació de Tarragona.
# Dragoslav Mihajlović

Dragoslav Dragan Mihajlović (13 de desembre de 1906 - 18 de juny de 1978) fou un futbolista serbi de la dècada de 1930.
Fou jugador de BSK Belgrad i fou internacional amb Iugoslàvia amb qui participà en el Mundial de 1930.

## Referències

* ↑ «Archived copy». Arxivat de l'original el 2011-07-22. [Consulta: 20 març 2011].
* ↑ Perfil a la Federació Sèrbia (en serbi)
# Dionda erimyzonops

Dionda erimyzonops és una espècie de peix cipriniforme de la família dels ciprínids que es troba a Mèxic.

## Referències

* ↑ Girard C. F. 1856. Researches upon the cyprinoid fishes inhabiting the fresh waters of the United States, west of the Mississippi Valley, from specimens in the museum of the Smithsonian Institution. Proc. Acad. Nat. Sci. Phila. v. 8. 165-213.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Buffalo (Minnesota)

Buffalo és una població dels Estats Units a l'estat de Minnesota. Segons el cens del 2000 tenia 10.097 habitants.

## Demografia

Segons el cens del 2000, Buffalo tenia 10.097 habitants, 3.702 habitatges, i 2.583 famílies. La densitat de població era de 646,5 habitants per km².
Dels 3.702 habitatges en un 40,1% hi vivien nens de menys de 18 anys, en un 55,9% hi vivien parelles casades, en un 10,6% dones solteres, i en un 30,2% no eren unitats familiars. En el 24,9% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,2% tenia menys de 18 anys, un 8,7% entre 18 i 24, un 32,8% entre 25 i 44, un 18% de 45 a 60 i un 11,3% 65 anys o més.
L'edat mediana era de 32 anys. Per cada 100 dones de 18 o més anys hi havia 91,7 homes.
La renda mediana per habitatge era de 49.573 $ i la renda mediana per família de 59.250 $. Els homes tenien una renda mediana de 39.960 $ mentre que les dones 27.793 $. La renda per capita de la població era de 21.424 $. Entorn del 4,6% de les famílies i el 5,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buffalo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Buffalo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Buffalo (Texas)

Buffalo és una població dels Estats Units a l'estat de Texas. Segons el cens del 2000 tenia 1.804 habitants.

## Demografia

Segons el cens del 2000, Buffalo tenia 1.804 habitants, 668 habitatges, i 474 famílies. La densitat de població era de 173,3 habitants/km².
Dels 668 habitatges en un 37,6% hi vivien nens de menys de 18 anys, en un 47,5% hi vivien parelles casades, en un 18,4% dones solteres, i en un 28,9% no eren unitats familiars. En el 25,9% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,16.
Per edats la població es repartia de la següent manera: un 29,8% tenia menys de 18 anys, un 10,5% entre 18 i 24, un 25% entre 25 i 44, un 21,1% de 45 a 60 i un 13,6% 65 anys o més.
L'edat mediana era de 33 anys. Per cada 100 dones de 18 o més anys hi havia 83,6 homes.
La renda mediana per habitatge era de 25.625 $ i la renda mediana per família de 31.058 $. Els homes tenien una renda mediana de 28.807 $ mentre que les dones 17.083 $. La renda per capita de la població era de 14.246 $. Aproximadament el 21,1% de les famílies i el 23,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buffalo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Buffalo». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Camper

«Camper» té aquests significats:
* Camper (empresa), empresa internacional de calçat amb seu a Inca (Mallorca) fundada el 1975
* Camper o camp heràldic, superfície interior i total d'un escut, on es posen les particions i les càrregues
* Camper o càmper (autocaravana), vehicle que proporciona tant el transport i allotjament per dormir autopropulsats. El terme descriu principalment
* Petrus Camper (1722 – 1789), naturalista, zoòleg i antropòleg neerlandès
# Can Casagran

Can Casagran és un edifici catalogat a l'Inventari del Patrimoni Arquitectònic de Catalunya al nucli urbà de la vila de Llers (Alt Empordà), a la banda de ponent del nucli antic de la població, a la cantonada entre els carrers Sant Quirze i el de la Costa d'en Blai. També anomenada Can Casa Gran Vell o Antic. Els orígens de la casa actual es remunten a una casa que, ajuntament amb l'hospital, donaven pas al Carrer Nou. Va ser habitada per la família d'en Met Jaja (Sic). L'actual casa senyorial és del 1908. Després de la voladura del poble de Llers per part de l'exèrcit republicà al febrer de l'any 1939, que va causar la destrucció de gran part dels edificis del poble, Can Casagran va ser utilitzada temporalment per albergar l'ajuntament, les escoles i per a oficiar els actes religiosos. Actualment s'està condicionant per a albergar la nova seu de l'ajuntament de Llers.
Edifici aïllat de planta quadrada envoltat de jardí, amb la coberta de teula de quatre vessants i distribuït en planta baixa i dos pisos. Al bell mig de la coberta sobresurt un altell, amb teulat de quatre aigües. Adossat davant la façana principal hi ha un cos rectangular format per un pòrtic situat a la planta baixa, obert al jardí mitjançant una successió d'arcs rebaixats sostinguts per pilars quadrats, amb les impostes motllurades. Al pis hi ha una llarga terrassa amb barana de ferro decorada. El portal d'accés a l'interior és d'arc rebaixat i està emmarcat per dos finestrals situats a banda i banda. Les tres obertures presenten decoració esgrafiada a manera de guardapols. La resta d'obertures de la construcció, tot i que reformades, són rectangulars i força estretes. Cal destacar la decoració a base d'esgrafiats de motius vegetals, situats a la divisòria entre el primer pis i la segona planta, en els quatre paraments exteriors. A l'interior, l'edifici s'organitza en tres crugies perpendiculars a la façana principal. Hi ha estances cobertes amb estructures formades per bigues de fusta. La construcció, recentment rehabilitada, està arrebossada i pintada.

## Referències

* 1 2 3 4 5 6 «Can Casagran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Burdwan

«Burdwan» té aquests significats:
* Burdwan o Bardwan, principat de l'Índia, vegeu Principat de Burdwan
* Burdwan o Bardwan, nom alternatiu de la ciutat de Bardhaman
* Districte de Burdwan o Bardwan, nom alternatiu del districte de Bardhaman a Bengala Occidental
# Campionat britànic de trial 1992

La temporada de 1992 del Campionat britànic de trial fou la 43a edició d'aquest campionat, organitzat per l'ACU. El calendari oficial constava de 10 proves puntuables.

## Classificació final

| Posició | Pilot | Motocicleta | Punts |
| 1 | Steve Saunders | Aprilia | 170 |
| 2 | Steve Colley | Beta | 170 |
| 3 | Robert Crawford | Montesa | 167 |
| 4 | Wayne Braybrook | Gas Gas | 133 |
| 5 | John Shirt | Gas Gas | 109 |
| 6 | Paul Rose | Montesa/Yamaha | 85 |
| 7 | Steve Hole | Beta | 68 |
| 8 | Adam Norris | Yamaha | 59 |
| 9 | Graham Jarvis | Fantic | 48 |
| 10 | John Lampkin | Beta | 47 |

## Referències

* «Great Britain - 1992» (en anglès). trialonline.org. [Consulta: 19 març 2023].
# Cabana de volta al camí al Tossal de les Madruganyes

Cabana de volta al camí al Tossal de les Madruganyes és una obra de Tàrrega (Urgell) protegida com a Bé Cultural d'Interès Local.

## Descripció

Construcció rural de secció quadrangular amb parament de blocs de pedra sorrenca de mida molt variada i amb formes molt irregulars. La coberta és de volta de pedra i presenta molt bon estat. La volta comença a 1m del terra i se sosté gràcies al pendent natural del terreny de la part esquerra, alhora que es reforça amb els dos contraforts construïts a la part dreta. El portal, amb una llinda de pedra a l'exterior i de fusta a l'interior, té els brancals i la llinda formats per blocs de pedra, ben travats i una mica més grans i treballats que els de la resta de la construcció. A l'interior, la cabana està en bon estat i s'utilitza com a cobert o magatzem. A l'exterior, s'aprecien unes escales, integrades a la construcció a partir de blocs de pedra, que s'empren per pujar al marge associat a la cabana. Els elements més característics, situats a l'interior de l'edifici, són els penjadors i agafadors de fusta, la menjadora de pedra i fusta mig devastada i el banc de pedra. En una de les cantonades de la cabana, hi ha una sortida de fums.

## Referències

* ↑ «Cabana de volta al camí al Tossal de les Madruganyes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 setembre 2021].
# Camí de la Barraqueta

El Camí de la Barraqueta és un camí que circula pel terme de Reus, al Baix Camp.
És el bocí de més al sud del Camí dels Cinc Camins, que a l'altura del Mas de la Victòria es bifurca, i un tram va també pel camí del Mas de Gassot. Desemboca a la carretera d'Alcolea o de Falset, passant sota la via del tren, a poca distància de la Barraqueta. Abans de construir-se la carretera connectava amb el camí de l'Aleixar.
La Barraqueta era un petit hostal a tocar la carretera vella de l'Aleixar, a la vora esquerra del barranc de la Barraqueta. És un edifici abandonat i molt malmès.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 78-79. ISBN 8486387655.
# Can Maduixa

Can Maduixa és una casa de Santa Maria de Palautordera (Vallès Oriental) protegida com a Bé Cultural d'Interès Local.

## Descripció

Es tracta d'una casa amb coberta a dues vessants i carener paral·lel a la façana principal que dona al carrer Nou. També té façana al carrer Santiago Rusiñol. Consta de planta baixa i pis. Recentment ha estat objecte de la restauració de la façana principal que està arrebossada. La porta és de llinda plana de fusta sustentada per dues dovelles. La finestra del pis és adovellada i amb permòdols a les importes.

## Referències

* ↑ «Can Maduixa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].
# Cambiano

Cambiano és un comune (municipi) de la ciutat metropolitana de Torí, a la regió italiana del Piemont, situat a uns 13 quilòmetres al sud-est de Torí. A 1 de gener de 2019 la seva població era de 5.980 habitants.
Cambiano limita amb els següents municipis: Pino Torinese, Chieri, Pecetto Torinese, Moncalieri, Trofarello, Santena, i Villastellone.

## Referències

* ↑ «Resident population on 1st january» (en anglès). ISTAT. [Consulta: 31 març 2020].
# Camberwell

Camberwell és un districte del sud de Londres, Anglaterra, que forma part del districte londinenc de Southwark. És, així mateix, un barri urbanitzat dins de la ciutat situat a 2,7 milles (4,3 km) al sud-est de Charing Cross. A l'oest, limita amb el districte londinenc de Lambeth.

## Referències

* ↑ «Camberwell». Camberwell Community. Arxivat de l'original el 7 de desembre 2007 [Consulta: 3 febrer 2020].
* ↑ A., Mills. Oxford Dictionary of London Place Names, 2001 [Consulta: 3 febrer 2020].